CELEX: 22008D0030
Language: mt
Date: 2008-03-14 00:00:00
Title: Deċiżjoni tal-Kumitat Konġunt taż-ŻEE Nru 30/2008 ta' l- 14 ta' Marzu 2008 li temenda l-Anness XIII (It-Trasport) tal-Ftehim dwar iż-ŻEE

10.7.2008   
               
               
                  MT
               
               
                  Il-Ġurnal Uffiċjali ta’ l-Unjoni Ewropea
               
               
                  L 182/24
               
            DEĊIŻJONI TAL-KUMITAT KONĠUNT TAŻ-ŻEE
      Nru 30/2008
      ta' l-14 ta' Marzu 2008
      li temenda l-Anness XIII (It-Trasport) tal-Ftehim dwar iż-ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea, kif emendat bil-Protokoll li jaġġusta l-Ftehim dwar iż-Żona Ekonomika Ewropea, minn hawn 'il quddiem imsejjaħ “il-Ftehim”, u b'mod partikolari l-Artikolu 98 tiegħu,
      Billi:
      
                  (1)
               
               
                  L-Anness XIII tal-Ftehim ġie emendat bid-Deċiżjoni tal-Kumitat Konġunt taż-ŻEE Nru 13/2008 ta' l-1 ta' Frar 2008 (1).
               
            
                  (2)
               
               
                  Ir-Regolament (KE) Nru 549/2004 tal-Parlament Ewropew u tal-Kunsill ta' l-10 ta' Marzu 2004 li jistabbilixxi l-qafas għall-ħolqien ta' l-ajru uniku Ewropew (2), ir-Regolament (KE) Nru 550/2004 tal-Parlament Ewropew u tal-Kunsill ta' l-10 ta' Marzu 2004 dwar il-forniment ta' servizzi ta' navigazzjoni ta' l-ajru fl-ajru uniku Ewropew (3), ir-Regolament (KE) Nru 551/2004 tal-Parlament Ewropew u tal-Kunsill ta' l-10 ta' Marzu dwar l-organizzazzjoni u l-użu ta' l-ispazju ta' l-ajru fl-ajru uniku Ewropew (4) u r-Regolament (KE) Nru 552/2004 tal-Parlament Ewropew u tal-Kunsill ta' l-10 ta' Marzu 2004 dwar l-interoperabbiltà tax-Xibka Ewropea ta' Amministrazzjoni ta' Traffiku ta' l-Ajru (5) kienu inkorporati fil-Ftehim b'Deċiżjoni tal-Kumitat Konġunt taż-ŻEE Nru 67/2006 (6) tat-2 ta' Ġunju 2006, b'addattamenti speċifiċi għal kull pajjiż.
               
            
                  (3)
               
               
                  Ir-Regolament tal-Kummissjoni Nru 1265/2007 (KE) tas-26 ta' Ottubru 2007 li jistabilixxi rekwiżiti għall-ispazjar bejn il-kanali għall-komunikazzjoni vokali mill-ajru għall-art għall-Ajru Uniku Ewropew (7) għandu jiddaħħal fil-Ftehim,
               
            IDDEĊIEDA KIF ĠEJ:
      Artikolu 1
      Dan il-punt li ġej għandu jkun miżjud wara l-punt 66wd (ir-Regolament tal-Kummissjoni (KE) Nru 1794/2006) ta' l-Anness XIII tal-Ftehim:
      
         
                     “66we.
                  
                  
                     
                        32007 R 1265: Ir-Regolament tal-Kummissjoni Nr 1265/2007 (KE) tas-26 ta' Ottubru 2007 li jistabilixxi rekwiżiti għall-ispazjar bejn il-kanali għall-komunikazzjoni vokali mill-ajru għall-art għall-Ajru Uniku Ewropew (ĠU L 283, 27.10.2007, p. 25).”
                  
               
      Artikolu 2
      It-testi tar-Regolament (KE) Nru 1265/2007 bil-lingwa Iżlandiża u l-lingwa Norveġiża, li għandhom jiġu ppubblikati fis-Suppliment ŻEE tal-Ġurnal Uffiċjali ta' l-Unjoni Ewropea, għandhom ikunu awtentiċi.
      Artikolu 3
      Din id-Deċiżjoni għandha tidħol fis-seħħ fil-15 ta' Marzu 2008, sakemm ikunu saru n-notifiki kollha taħt l-Artikolu 103(1) tal-Ftehim lill-Kumitat Konġunt taż-ŻEE (*).
      Artikolu 4
      Din id-Deċiżjoni għandha tkun ippubblikata fis-Sezzjoni ŻEE tal-Ġurnal Uffiċjali ta' l-Unjoni Ewropea u fis-Suppliment ŻEE tiegħu.
      
         Magħmul fi Brussell, 14 ta' Marzu 2008.
         
            
               Għall-Kumitat Konġunt ŻEE
            
            
               Il-President
            
            Alan SEATTER
         
      
      
         (1)  ĠU L 154, 12.6.2008, p. 27.
      
         (2)  ĠU L 96, 31.3.2004, p. 1.
      
         (3)  ĠU L 96, 31.3.2004, p. 10.
      
         (4)  ĠU L 96, 31.3.2004, p. 20.
      
         (5)  ĠU L 96, 31.3.2004, p. 26.
      
         (6)  ĠU L 245, 7.9.2006, p. 18.
      
         (7)  ĠU L 283, 27.10.2007, p. 25.
      
         (*)  L-ebda ħtiġijiet kostituzzjonali m'huma indikati.